Ar spilhennig zo ur spilhenn-arouez da lakaat ouzh ur porpant da ziskouez dan dud e oar an douger komz brezhoneg. E kreiz ar bloaz 2007 eo bet skignet ha roet evit netra e Breizh gant Ofis ar Brezhoneg. Graet eo bet kement-mañ diwar awen ha skouer Bro-Gembre e lech ma z eus bet fardet ivez un doare spilhenn eus ar seurt evit an dud a gomz kembraeg.  Kavout a rae da dud Ofis ar Brezhoneg e oa gortozet gant ur bern brezhonegerien hag e oa ezhomm eus ur merk da ziskouez implij boutin ar brezhoneg bemdez. Rak hiziv an deiz ez eus tost 300 000 a dud a embann e komzont brezhoneg bemdez.  Hervez Visant Roue, penn an Ajañs Diorren e Ofis ar Brezhoneg, eo tres ar wagenn a weler war ar spilhennig skeudenn ar brezhoneg o tiorren er gevredigezh koulz hag hini ul lagadig a chell skeiñ ouzh an danvez kendivizer brezhoneger.  Fardet ez eus bet 15 000 spilhennig er chentañ tro ha kement a verzh o deus graet ma voe ret fardañ re all e 2008.